CELEX: 62012CN0470
Language: bg
Date: 2012-10-19 00:00:00
Title: Дело C-470/12: Преюдициално запитване, отправено от Okresný súd di Svidník (Словашка република) на 19 октомври 2012 г. — Pohotovosť, s.r.o./Miroslav Vašuta

16.2.2013   
            
            
               BG
            
            
               Официален вестник на Европейския съюз
            
            
               C 46/12
            
         Преюдициално запитване, отправено от Okresný súd di Svidník (Словашка република) на 19 октомври 2012 г. — Pohotovosť, s.r.o./Miroslav Vašuta
   (Дело C-470/12)
   2013/C 46/21
   Език на производството: словашки
   
      Запитваща юрисдикция
   
   Okresný súd di Svidník
   
      Страни в главното производство
   
   
      Взискател: Pohotovosť, s.r.o.
   Длъжник: Miroslav Vašuta
   
      Преюдициални въпроси
   
   
               1.
            
            
               Дали член 6, параграф 1, член 7, параграф 1 и член 8 от Директива 93/13/ЕИО (1) на Съвета [от 5 април 1993 година] относно неравноправните клаузи в потребителските договори и член 47 във връзка с член 38 от Хартата на основните права на Европейския съюз трябва да се тълкуват в смисъл, че не допускат разпоредби на националното право като член 37, параграфи 1 и 3 от Изпълнителния кодекс, които изключват встъпването на сдружение за защита на правата на потребителите в изпълнителното производство?
            
         
               2.
            
            
               Ако отговорът на първия въпрос е в смисъл, че посочената нормативна уредба не противоречи на правото [на Съюза], трябва ли разпоредбите на член 37, параграфи 1 и 3 от Изпълнителния кодекс да се тълкуват в смисъл, че допускат националния съд да признае качеството на встъпила страна в изпълнителното производство на сдружение за защита на правата на потребителите, въз основа на член 6, параграф 1, член 7, параграф 1 и член 8 [от посочената директива]?
            
         
      (1)  ОВ L 95, стр. 29; Специално издание на български език, 2007 г., глава 15, том 2, стр. 273.